குடிதண்ணீர் கிடைக்கிறது என்றால் அதை நான் குடித்தால் என்ன சுகம் இருக்கிறது வேறு எதாவது தண்ணீர் தந்தால் நன்றாக இருக்கும் என்று மக்களை சிந்திக்கும்படி சில சுயநலமிகள் தூண்டிவிட்டதனால் இன்று விதி மீறல் ஒன்று மட்டுமே நிரந்தரமென்ற அடிப்படையில் இடைத்தேர்தல்கள் நடைபெற ஆரம்பித்து விட்டன ஓட்டுக்கு காசு கொடுப்பது சாராயம் கொடுப்பது வேறு பல சகாயங்களை ஏற்படுத்தி கொடுப்பது இப்போது எழுதப்படாத வழக்காமாகி விட்டது சரியாக சொல்வது என்றால் கடந்த கலைஞர் ஆட்சியில் திருமங்கலம் தொகுதி இடைதேர்தலில் இருந்து ஆளும் கட்சியாக இருந்தாலும் அதிகப்படியான பணம் கொடுத்தால் தான் வெற்றி பெற முடியும் என்ற நிலைமை வந்து விட்டது சங்கரன் கோவில் இடைதேர்தல் முடிவுகள் ஆளும் கட்சிக்கு போட்டியாக நின்ற அனைவருமே டெபாசிட் தொகையை இழக்கும் படி வந்திருக்கிறது இது இதுவரை ஜெயலலிதா அம்மையார் அவர்களின் ஆட்சியில் தொடர்ச்சியாக நடைபெறுகின்ற பல நல்ல விஷயங்களுக்கு மக்கள் கொடுத்த நற்சான்றிதழ் என்று ஆளும் கட்சியை தவிர வேறு யாரும் சொல்ல மாட்டார்கள் ஏன் அவர்களே கூட மனசாட்சிபடி அதை ஒத்துக்கொள்ள மாட்டார்கள் தேர்தல் தேதி அறிவிக்கபடுவதற்கு முன்பே ஆளும்கட்சி களம் இறங்கிவிட்டது அரசாங்க சலுகைகள் இலவச திட்டங்கள் அனைத்தையும் போட்டிபோட்டுக்கொண்டு நடைமுறை படுத்தியும் விட்டது கோட்டையில் அமைச்சர்களுக்கு உருப்படியான வேலைகள் எதுவும் இல்லை என்று முப்பதுக்கு மேல்பட்ட அமைச்சர்கள் சங்கரன் கோவிலுக்கு அனுப்பட்டு விட்டார்கள் நேர்முகமாகவும் மறைமுகமாகவும் மக்களுக்கு பரிசு கொடுக்கும் உற்சவம் நடந்து கொண்டே இருந்தது தெளிவாக சொல்வது என்றால் திருமங்கலத்தில் திமுக ஆரவாரமாக செய்த விதி மீறல்களை சங்கரன் கோவிலில் அதிமுக அடக்க ஒடுக்கமாக செய்து முறைகேடுகள் செய்வதில் நாங்களும் கலைஞரை போல கைதேர்ந்தவர்கள் தான் என்பதை சொல்லாமல் சொன்னார்கள் ஜனநாயக விதி முறைப்படி இந்த தேர்தல் நடந்திருந்தால் கண்டிப்பாக ஆளும் கட்சி வெற்றிதான் பெற்றிருக்கும் ஆனால் அந்த வெற்றி இத்தகைய அசுரத்தனமான வெற்றியாக இருந்திராது காரணம் திமுகவின் நிஜமான கொடூர முகத்தை இன்னும் மக்கள் மறக்கவில்லை அவர்கள் காலத்தில் நடைபெற்ற அராஜகங்களை அவ்வளவு விரைவில் நினைவில் இருந்து அகற்றிவிட முடியாது அதே போல தேமுதிகவின் பக்குவமில்லாத அரசியல் அணுகுமுறையை மக்கள் நன்றாகவே புரிந்து கொண்டார்கள் வைக்கோவின் சொந்த பகுதியாக அது இருந்தாலும் அங்கே அவர் கட்சிக்கு அவ்வளவாக அனுதாபிகள் கிடையாது ஆகவே வேறு வழியின்றி ஆளும் கட்சிக்கே ஒட்டுப்போடவேண்டிய சூழலில் தான் மக்கள் இருந்தார்கள் ஜெயலலிதா ஆட்சியில் மக்களுக்கு பயன்தரத்தக்க செயல்கள் எதுவும் இதுவரை நடைமுறைக்கு வந்ததாக தெரியவில்லை தேவையற்ற விவகாரங்களில் அதாவது சமசீர் கல்வி அண்ணா நூலகம் போன்றவற்றை மாற்றி அமைத்து சிக்கலில் மாட்டிக்கொண்டதை தவிர நாட்டுக்கு வளம் சேர்க்கும் எந்த செயலும் நடைபெறவில்லை திமுக்காவின் முன்னாளைய அமைச்சர்கள் செய்த சட்டவிரோத நடவடிக்கைகளை சட்டப்படி எதிர்கொள்ளுதல் துணிச்சலாக சசிகலாவை வெளியேற்றுதல் இவைகளை தவிர வேறு எதையும் ஜெயலலிதா சாதித்ததாக சொல்லிவிட முடியாது இவைகள் கூட அம்மையாரின் தனிப்பட்ட ஆசைகளே தவிர வேறொன்றும் இல்லை மின்சார பாதிப்பால் தமிழக தொழில்வளங்கள் எல்லாமே முடங்க கூடிய அபாய நிலையில் இறக்கிறது இப்பிரச்னையை சீர்படுத்துவதற்கு அரசாங்கம் என்ன செய்கிறது என்று இதுவரை மக்களுக்கு தெரியவில்லை ஆனால் இல்லாத மின்சாரத்திற்கு கூடுதலாக கட்டணம் செலுத்தவேண்டிய நிலையில் மக்கள் இருக்கிறார்கள் ஆற்று மணல் முந்தய ஆட்சி போலவே கன ஜோராக சூறையாடப்பட்டு ஆறுகள் மலடுகளாகி தமிழக மக்கள் நிரந்தர குடிநீர் பிரச்சனைக்கு மிக வேகமாக தள்ளப்பட்டு கொண்டிருக்கிறார்கள் பேருந்து கட்டணம் பால்விலை எல்லாமே வழக்கத்தை விட அதிகமாக உயர்ந்துவிட்டது மக்கள் படும் அவஸ்தையை கண்டு கொஞ்சம் கூட கவலைபடாமல் கருணாநிதி எப்படி ஆட்சி நடத்தினாரோ அதே போன்ற ஆட்சி தான் இப்போதும் தமிழகத்தில் தொடர்ந்து கொண்டிருக்கிறது இன்னும் சொல்லபோனால் கருணாநிதியை விட ஜெயலலிதா மக்களை ஏமாற்றுவதில் ஒருபடி மேலே நிற்கிறார் என்று சொல்லவேண்டும் கடந்த பஞ்சாயத்து தேர்தலில் கூடங்குளம் மக்களுக்கு நான் உங்கள் பக்கம் இருக்கிறேன் உங்களில் ஒருத்தியாக இருக்கிறேன் என்று வாக்குறுதிகளை அள்ளி வீசி விட்டு இப்போது தனது வாக்குறுதிக்கு தானே முரணாக நடந்து வருகிறார் அணுஉலை தமிழ்நாட்டுக்கு தேவை அவற்றால் மக்களுக்கு எந்த பாதிப்பும் இல்லை என்று அவர் நம்பினால் அதை முன்பே சொல்லியிருக்க வேண்டும் அப்போது மக்களின் உணர்ச்சியை தூண்டிவிடுவது போல பேசிவிட்டு இப்போது முற்றிலும் மாறுபட்டு நடப்பது நாகரிகமான செயல் அல்ல அணுவுலை தேவையா?